**Լինդա Դեսսաու** (անգլ.՝ Linda Dessau), ամբողջական անուն՝ **Լինդա Մարիոն Դեսսաու** (անգլ.՝ Linda Marion Dessau,մայիսի 8, 1953(1953-05-08), HeidelbergԱվստրալիա), ավստրալիացի իրավաբան և քաղաքական գործիչ, Վիկտորիայի 29-րդ նահանգապետ (2015 թվականի հուլիսի 1-ից)։

Կենսագրություն
--------------

Լինդա Դեսսաուն ծնվել է 1953 թվականի մայիսի 8-ին Մելբուռնում (Վիկտորիա, Ավստրալիա)։ Նա Ջոն և Սիբիլ Դեսսաու զույգի չորս երեխաներից ամենափոքրն էր։ Նրա հայրը՝ Ջոն Դեսսաուն, 1929 թվականին Լեհաստանից տեղափոխվել է Ավստրալիա՝ վախենալով հետապնդումներից՝ իր հրեական ծագման պատճառով։ Նա աշխատել է Մելբուռնի գուլպաների գործարանում, ապա բացել է իր բիզնեսը։ Լինդայի մայրը՝ Սիբիլը, ծնվել է Մելբուռնում։ Նա մահացել է 46 տարեկանում, երբ Լինդան 17 տարեկան էր։

1973 թվականին Լինդա Դեսսաուն գերազանց ավարտել Է Մելբուռնի համալսարանի իրավաբանական դպրոցը և ստացել բակալավրի աստիճան (անգլ.՝ Bachelor of Laws, LLB): 1975 թվականից նա աշխատել է Վիկտորիայի Գերագույն դատարանում որպես փաստաբան, ավելի ուշ նրա մասնագիտացումը ընտանեկան իրավունքն է դարձել։ 1982 թվականին նա ամուսնացել է փաստաբան Էնթոնի Հովարդի (*Anthony Howard*) հետ, որից հետո նրանք միասին աշխատել են Հոնկոնգի գլխավոր դատախազությունում։ 1985 թվականին Լինդա Դեսսաուն շարունակել է իր աշխատանքը Ավստրալիայում՝ զբաղվելով քրեական հանցագործությունների քննությամբ։ 1995 թվականի հունիսին նա նշանակվել է Ավստրալիայի ընտանեկան գործերի դատարանի դատավոր։ Այդ պաշտոնում նա աշխատել է 18 տարի՝ մինչեւ 2013 թվականի հուլիսը։

2015 թվականի փետրվարին Վիկտորիայի վարչապետ Դենիել Էնդրյուսը հայտարարել է, որ Լինդա Դեսսաուն կնշանակվի Վիկտորիայի նահանգապետի պաշտոնում և պարտականությունները կստանձնի 2015 թվականի հուլիսի 1-ին։ 2015 թվականի հունիսի 30-ին նա երդում է տվել և պաշտոնապես ստանձնել պաշտոնը՝ դառնալով Վիկտորիայի 29-րդ նահանգապետը և այդ պաշտոնում առաջին կինը։

2010 թվականի հունիսին Լինդա Դեսսաուն դարձել Է Ավստրալիայի շքանշանի անդամ, իսկ 2017 թվականին դարձել է Ավստրալիայի շքանշանի ուղեկից։

Ծանոթագրություններ
------------------

1. ↑
2. ↑  Australian Honours Search Facility
3. ↑  Australian Honours Search Facility
4. 1 2  Shane Green (1 июля 2015). "New Governor of Victoria Linda Dessau a first in more ways than one" (in անգլերեն). The Age — www.theage.com.au. Retrieved 04.06.2018.
5. 1 2  "About the Governor" (in անգլերեն). Office of the Governor — www.governor.vic.gov.au. Retrieved 02.06.2018.
6. ↑  "Honouring 160 years" (in անգլերեն). University of Melbourne — law.unimelb.edu.au. Արխիվացված է the original 2018 թ․ հունվարի 3-ին. Retrieved 04.06.2018. `{{cite web}}`: Unknown parameter `|deadlink=` ignored (`|url-status=` suggested) (help)
7. ↑  "Premier Announces 29th Governor of Victoria" (in անգլերեն). Premier of Victoria — www.premier.vic.gov.au. 11 февраля 2015. Արխիվացված է the original 2015 թ․ նոյեմբերի 5-ին. Retrieved 05.06.2018. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "Victoria's first female Governor Linda Dessau sworn in" (in անգլերեն). Herald Sun — www.heraldsun.com.au. 30 июня 2015. Retrieved 05.06.2018.
9. ↑  "Dessau, Linda, (Her Excellency the Honourable, AM, AC, 2018 Victorian Honour roll of Women)" (in անգլերեն). National Library of Australia — trove.nla.gov.au. Retrieved 04.06.2018.

Արտաքին հղումներ
----------------

* "About the Governor" (in անգլերեն). Office of the Governor — www.governor.vic.gov.au. Retrieved 04.06.2018.